Diari Oficial de la Generalitat Valenciana


Sumari del DOGV 4145, del 11-12-2001 (2001/11791)

ACORD de 4 d'octubre de 2001, de la Comissió Territorial d'Urbanisme de València, relatiu a la modificació de la Unitat d'Actuació núm. 9 del Pla General d'Ordenació Urbana de Cheste.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   4145

Data del DOGV
:   11-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11592


Data del document
:   04-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Cheste
    * pla d'urbanisme

ACORD de 4 d'octubre de 2001, de la Comissió Territorial d'Urbanisme de València, relatiu a la modificació de la Unitat d'Actuació núm. 9 del Pla General d'Ordenació Urbana de Cheste. [2001/11603]
  
Vist l'expedient remés per l'Ajuntament de Cheste referit a la modificació de la Unitat d'Actuació núm. 9 del Pla General d'Ordenació Urbana, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant Acord del ple de l'Ajuntament en sessió celebrada el dia 15 de febrer de 2000. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan el 23 de maig de 2000.
  
Segon
  
El projecte consta de memòria i plans.
  
Tercer
  
L'objecte de la modificació és la redelimitació de la UE-9 de sòl urbà del PGOU de Cheste, junt amb una nova proposta d'ordenació detallada.
  
Quart
  
Es pretén la supressió de l'equipament dotacional docent i de les dues zones verdes previstes en el planejament vigent (175 m2 i 314 m2), i en el seu lloc es preveu una zona verda de 1.065 m2, i un equipament d'infraestructura de servei urbà (ID) de 3.100 m2.
  
En relació amb el nombre de plantes, se substitueix la planta quarta per àtic.
  
S'exclou de l'àmbit de la unitat d'execució una parcel·la d'ús residencial amb tres altures que es correspon realment amb un jardí privat per la qual cosa s'ha optat per qualificar-la com a espai lliure privat vinculat a l'edifici a què pertany.
  
Quant als usos detallats en les parcel·les amb aprofitament lucratiu es mantenen els corresponents a la zona residencial I. En relació amb la zona verda JL es mantenen els previstos i compatibles regulats en l'article 216 bis de les Normes. En la parcel·la qualificada com a infraestructura de servei urbà (ID) es mantenen els usos previstos i compatibles regulats en l'article 32 del R. Planejament (instal·lacions de protecció civil, seguretat ciutadana, manteniment del medi ambient, cementeris, proveïments, infraestructures del transport i altres anàlogues) amb una edificabilitat màxima de 2 m2/m2, nombre màxim de plantes 3 i ocupació del 100%, igual que el que regula l'article 216 bis per als serveis públics compatibles, escorxador i caserna.
  
La modificació es justifica en:
  
- Necessitat de resoldre la connexió del trànsit generat en la UE8 i la mateixa UE9 amb l'Av. de Castella, i allunyar la connexió de la rotonda d'accés a Cheste des de la CV-378.
  
- Innecessarietat de l'equipament docent previst, i proposa la seua substitució per un equipament de servei públic.
  
- Reordenació de la zona verda de manera que complisca amb els requisits del RPCV.
  
- Preservar el jardí privat de l'edificació excloent-lo de la unitat i i annexar-lo a l'edificació a què està vinculat.
  
- Incorporació del nou disseny de la rotonda entre la CV-378, Av. de Castella i SG-2, segons criteris de la COPUT i de la Diputació Provincial.
  
Cinqué
  
Durant la tramitació de l'expedient s'ha sol·licitat informe dels organismes següents:
  
Conselleria d'Obres Públiques, Urbanisme i Transports, Divisió de Carreteres, de 10 de juliol de 2001.
  
Diputació Provincial, Vies i Obres, de 6 de juliol de 2001.
  
Sisé
  
Cheste disposa d'un PGOU aprovat definitivament per la Comissió Territorial d'Urbanisme el 19 de setembre de 1986.
  
Posteriorment, amb data 11 de maig de 1993 es va aprovar la modificació puntual relativa a l'àmbit de la UE-9 que va incorporar l'actuació aïllada AS-1 dins de l'àmbit de la unitat (equipament dotacional docent), i al mateix temps s'inclou una reordenació de les illes de cases i un increment de les altures màximes edificables.
  
Seté
  
El 16 de novembre de 2000 la Comissió Territorial d'Urbanisme acorda suspendre la modificació a la vista dels informes desfavorables emesos per:
  
Diputació Provincial (Vies i Obres), de 26 de juliol de 2000, rebut el 8 de novembre de 2000 en sentit desfavorable ja que la rotonda de connexió entre la carretera VV-6112 amb l'Av. de Castella i la ronda és inadequada per les dimensions xicotetes i per la geometria; fins i tot en l'homologació dels sectors I i II de sòl urbanitzable del PGOU de Cheste, actualment en tramitació, està dibuixada d'una grandària major, per tant ha de dissenyar-se una rotonda de majors dimensions i una zona verda de protecció no computable limítrofa amb aquesta. Així mateix s'indica que en el dit sòl la línia d'edificació s'ha de situar en la mateixa alineació que les dibuixades en la ronda i que no ha de produir-se cap accés directe a la rotonda.
  
Conselleria de Cultura, Educació i Ciència (Règim Econòmic), de 26 de juliol de 2000, rebut el 30 d'octubre en sentit desfavorable fins que s'obtinga l'informe favorable d'aqueixa Conselleria en l'expedient d'Homologació Global Modificativa del Pla General de Cheste.
  
Conselleria d'Obres Públiques, Urbanisme i Transports (Carreteres), de 26 de juliol de 2000, que es va rebre el 25 de setembre, en sentit desfavorable, amb el contingut següent: Es considera inadequada la classificació del sòl com a servei urbà (sense més especificacions) situat en el vèrtex que limita amb la rotonda de trobada dels vials mencionats. Com que la rotonda existent, no reuneix les condicions adequades per a la correcta circulació viària (màximament quan hi ha problemes de seguretat viària), la UE-9 hauria d'establir una zona de reserva viària fronterera a l'actual, i executar i pagar el cost de la nova rotonda a càrrec de l'actuació urbanística.
  
El 26 de gener de 2001 s'aprova definitivament l'Homologació Global del Pla General d'Ordenació Urbana de Cheste, amb els informes sectorials favorables, entre altres el corresponent a la Conselleria de Cultura i Educació.
  
Vuité
  
El 26 de juny de 2001 entra una nova documentació correctora que esmena les deficiències indicades, que va ser aprovada pel ple de l'Ajuntament en la sessió celebrada el 30 de maig de 2001, amb la condició que es reduïsca l'altura màxima de l'illa de cases situada després de l'equipament de servei públic, amb la limitació de tres altures màximes edificables i l'altura de cavalló que no podrà sobrepassar els tres metres sobre l'altura màxima, sense que siga d'aplicació el contingut de l'article138 de les Normes Urbanístiques, a fi de mantindre el perfil urbà previst des de l'accés a Cheste.
  
Nové
  
La Comissió Informativa de la Comissió Territorial d'Urbanisme de València, en la sessió celebrada el 28 de setembre de 2001 va emetre l'informe relatiu al projecte que ens ocupa, i compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
El quadre comparatiu de superfícies entre el planejament vigent i l'ordenació proposada és el següent:
  
 PGOU Modificació
  
Superfície UE 9 18.570 m2 18.200 m2
  
Parcel·la privada 7.598 m2 7.785 m2
  
Z.V. 489 m2 1.065 m2
  
Equipament 4.250 m2 2.945 m2
  
Viari 6.233 m2 6.405 m2
  
Edif. Bruta 26.352 m2 26.130 m2
  
Coef. Edificabilitat 1,42 m2/m2 1,435 m2/m2
  
Quart
  
La modificació proposada s'entén ajustada al que exigeixen els articles 55 de la LRAU i 17 de l'annex al Reglament de Planejament de la Comunitat Valenciana ja que no es produeix increment d'aprofitament lucratiu, i la relació entre els índexs de sòl dotacional i d'edificabilitat bruta s'ajusta substancialment a la normativa (0,59 € 0,57).
  
En relació amb l'informe emés en sentit desfavorable per la Conselleria d'Educació i Cultura, ha d'estimar-se esmenat, d'acord amb el que exposa aquest, en haver sigut aprovat el document d'homologació del PGOU amb l'informe favorable del dit organisme sectorial.
  
Es rep el 28 de setembre l'informe favorable de l'Àrea de Carreteres de la Diputació Provincial, i s'ha de considerar la zona de protecció de la rotonda limítrofa a la unitat d'execució.
  
Es rep l'informe de l'Oficina del Pla de Carreteres de la COPUT que indica que la rotonda s'ha plasmat amb dimensions adequades però que ha de procurar-se que les reserves de terrenys suficients per a l'execució estiguen plenament garantides.
  
Cinqué
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en la sessió celebrada el 4 d'octubre de 2001 acorda: aprovar definitivament la modificació puntual del Pla General d'Ordenació Urbana de Cheste, en l'àmbit de la UE-9.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la publicació.
  
Tot això, sense perjuí que es puga exercitar qualsevol altre recurs que s'estime oportú.
  
València, 4 d'octubre de 2001.- El secretari de la Comissió Territorial d'Urbanisme: José Manuel Palau Navarro.